Loď *Vídeň* na pravidelnej plavbe
Ešte neoznačené lode *Vídeň* (vľavo) a *Utrecht* (vpravo) v služobnom prístavisku pred zaradením do prevádzky
Loď ***Vídeň*** je jedným z plavidiel, ktoré prevádzkuje Dopravný podnik mesta Brna (DPMB) v rámci lodnej dopravy na Brnianskej priehrade. Ide o jednu z piatich sesterských lodí, ktoré pre obnovu flotily DPMB postavila firma Ješko CZ (Jaroslav Jiráň) v Hlavečníku. *Vídeň* bola spustená na hladinu Brnianskej priehrady v roku 2011 pod evidenčným číslom DPMB 4825.

Dejiny
------

Dopravný podnik sa v roku 2008 rozhodol pre kompletnú obnovu svojej flotily, ktorej najmladšia loď pochádzala z roku 1961. Zákazku na výrobu piatich zhodných plavidiel vyhrala firma Ješko CZ za celkovú sumu 73,915 milióna Kč, teda 14,783 milióna Kč za jednu loď. V roku 2010 bola dodaná prvá loď *Lipsko*, ďalšie dve ju nasledovali o rok neskôr – išlo o *Utrecht* a *Vídeň*, ktoré nahradili staré lode *Prahu* a *Bratislavu*. Po skúsenostiach s prevádzkou *Lipska* bolo vyhlásené ďalšie výberové konanie na dodatočné úpravy štyroch vyrábaných lodí, ktorej víťazom sa 20. januára 2011 stala opäť firma Ješko CZ s čiastkou 6 119 520 Kč.

Trup *Vídne* bol vyrobený v Lhotke nad Labem a potom prevezený do Hlavečníka, kde bolo plavidlo z väčšej časti dokončené. Spoločne s *Utrechtom* bola na cestnom prívese prevezená do Brna, kam po štvordňovej ceste obe lode dorazili 31. marca 2011. V lodenici DPMB nasledovala (rovnako ako u predchádzajúceho *Lipska*) zmena náteru trupu na tmavomodrý, kompletizácia lodi (nadstavba kormidlovne, a pod.) a osadenie elektrickej výzbroje na čele s akumulátormi. Na oboch bokoch lode boli vytvorené čierne siluety významných stavieb Viedne, ktorá je partnerským mestom mesta Brna.

*Vídeň* bola oficiálne do stavu vozidiel DPMB zaradená s evidenčným číslom 4825 29. apríla 2011, nebola však využívaná k pravidelným jazdám. Až 14. mája 2011, pri príležitosti osláv 65. výročia lodnej dopravy na Brnianskej priehrade a otvorením novej výpravnej budovy s odbavovacím terminálom v Bystrckom prístavisku, bolo plavidlo za účasti rakúskeho veľvyslanca a primátora Viedne slávnostne pokrstené a spustené na vodu. Pravidelnú prevádzku na Brnianskej priehrade začala loď *Vídeň* 16. mája 2011.

Konštrukcia
-----------

Konštrukčne je *Vídeň* zhodná s predchádzajúcou loďou *Lipsko*. Ide o dvojpalubovú loď s asynchrónnym elektromotorom, ktorý je napájaný z olovených akumulátorov. Schodisko na hornú (tzv. slnečnú) palubu sa nachádzajú v zadnej časti plavidla, uzavretá spodná paluba (vrátane WC) je bezbariérová. Kormidlovňa sa nachádza v prednej časti hornej paluby. Oproti *Lipsku* má *Vídeň* z výroby dodatočné úpravy podľa druhého výberového konania. Loď bola vybavená predným dokormidlovacím zariadením, fotovoltaickými článkami na streche kormidelne pre posilnenie užívateľskej batérie, bezpečnostnými bránkami v hlavných vchodoch a náporovými vetracími kanálmi nad čelným oknom dolnej paluby.

* Dĺžka trupu: 25,00 m
* Šírka trupu: 6,22 m
* Maximálny ponor: 1,15 m
* Hmotnosť prázdnej lode: 58 t
* Obsaditeľnosť: 200 osôb
* Max. rýchlosť: 15 km/h

Referencie
----------

1. 1 2   *Vůz DPMB 4825 (loď)* [online]. Bmhd.cz, [cit. 2011-11-14]. Dostupné online.
2. 1 2 3 4 5  HINČICA, Libor. Nové lodě na Brněnské přehradě. *Československý dopravák*, 2011, roč. X. čís. 3, s. 26 – 27. ISSN 1804-2309.
3. ↑  BOŘIL, Martin. *Utrecht a Vídeň už jsou na Brněnské přehradě, zájemce svezou v květnu* [online]. Idnes.cz, 2011-03-31, [cit. 2011-11-14]. Dostupné online.
4. 1 2  KAŠÍK, Ladislav; MRKOŠ, Jiří. *Duben 2011* [online]. Tramvajklub.info, 2011-03-31, [cit. 2011-11-14]. Dostupné online. [nefunkčný odkaz]
5. ↑  FILÍPEK, Michal. *Vídeň už je na hladině. Pokřtěná i požehnaná* [online]. Brnensky.denik.cz, 2011-05-14, [cit. 2011-11-14]. Dostupné online.

* *Tento článok je čiastočný alebo úplný preklad článku Vídeň (loď) na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Vídeň (loď)**

| * z
* d
* u
Lode Dopravného podniku mesta Brna |
| --- |
| jednopalubové | 

|  |  |
| --- | --- |
| prevádzkované | *Brno* (1949) (pôvodne *Úderník*) |
| vyradené | *Brno* (1946) • *Morava* (1946) • *Svratka* (1946) (čln) • *Veveří* (1947) • *Pionýr* (1950) • *Mír* (1952) |

 |
| dvojpalubové | 

|  |  |
| --- | --- |
| provádzkovné | *Lipsko* (2010) • *Utrecht* (2011) • *Vídeň* (2011) • *Dallas* (2012) • *Stuttgart* (2012) |
| vyradené | *Praha* (1953) • *Dallas* (1955) (pôvodne *Moskva*) • *Bratislava* (1956) • *Veveří* (1961) (pôvodne *Kyjev*) |

 |
| postavené v DPMBpre iných prevádzkovateľov | *Gladius* (1957) (pôvodne *Družba*) • *Mír* (1957) • *Svoboda* (1958) • *Žilina* (1958) • *Malše* (1959) (pôvodne *Solidarita*) |